Emouestlet e oa er Royal Air Force e Toronto (Kanada), met ne chellas ket ar Falkner yaouank mont da glask ar gloar er Brezel bed kentañ pa deuas ar peoch e 1918. E 1919 e lakaas embann ur barzhoneg Laprès-midi dun faune (sic) dindan e anv-pluenn William Faulkner. Eus ar fazi graet gant e embanner kentañ e vije deuet al lizherenn ouzhpennet. E-pad 7 vloaz e skrivas barzhonegoù ha skridoù barnerezh lennegel en ur glask brud e Memphis (Tennessee), an tostañ kêr vras hag ivez en Orleañs Nevez, New-York hag e Pariz ivez. E 1929 e timezas gant Estelle Oldham ha mont a rejont da chom da Orleañs-Nevez. E wreg, dizimezet, a oa daou vugel dezhi hag advabañ a reas anezho. Prenañ a reas un ti kaer ante bellum (mod tiez ar berchennerien vras en amzer ar sklavelezh), Rowan Oak e anv. Goude bezañ savet an 2 romant Gopr ar soudarded (1926) ha Moustiked (1927) e vagas spi da gaout brasoch brud diwar an trede, Sartoris. Muioch a verzh a chounezas diwar Trouz ha fulor e 1929 avat, ha muioch choazh gant ar romant berr Pemaon astennet o vervel (1930).